Document ID: 32005D0591

32005D0591
L 200/96
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 юли 2005 година
за изменение на допълнение Б към приложение ХII към Акта за присъединяване от 2003 година по отношение на някои предприятия от секторите на рибата, месото и млякото в Полша
(нотифицирано под номер С(2005) 2813)
(текст от значение за ЕИП)
(2005/591/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката Република (1), и по-специално глава 6, раздел Б, подраздел I, точка 1, буква д) от приложение ХII към него,
като има предвид, че:
(1)
На Полша са предоставени преходни периоди за някои предприятия, включени в списъка в допълнение Б към приложение ХII към Акта за присъединяване от 2003 г.
(2)
Допълнение Б към приложение ХII към Акта за присъединяване от 2003 г. е изменено с Решения 2004/458/ЕО (2), 2004/471/ЕО (3), 2004/474/ЕО (4) и 2005/271/ЕО (5) на Комисията.
(3)
Съгласно официалната декларация на полския компетентния орган четири допълнителни предприятия в секторите на рибата, месото и млякото са приключили процеса на модернизиране и отговарят напълно на изискванията на законодателството на Общността.
(4)
Допълнение Б към приложение ХII към Акта за присъединяване от 2003 г. следва да бъде съответно изменено.
(5)
Постоянният комитет по хранителната верига и здравето на животните е информиран за мерките, предвидени в настоящото решение,
ПРИЕ НАСТОЯЩОТО РЕШЕНИЕ:
Член 1
Предприятията, изброени в приложението към настоящото решение, се заличават от допълнение Б към приложение ХII от Акта за присъединяване от 2003 г.
Член 2
Адресати на настоящото решение са държавите-членки.
Съставено в Брюксел на 26 юли 2005 година.

Labels: 17
0
7
6
18
15